हॉलीवुड एक्टर टॉम हॉलैंड को पसंद आई राजामौली की फिल्म, बोले- 'जीवनभर याद रहेगी इंडिया विजिट'
Spider Man Fame Tom Holland Speaks About India Visit - And How Much He Loves RRR Movie. स्पाइडर मैन फेम हॉलीवुड एक्टर टाम हॉलैंड को इंडिया से प्यार हो गया है। टॉम ने हाल ही में दिए एक इंटरव्यू में कहा कि इंडिया विजिट करना उनके लिए ट्रिप ऑफ ए लाइफटाइम है। वो हमेशा से इंडिया विजिट करना चाहते थे।
'स्पाइडर मैन' फेम हॉलीवुड एक्टर टाॅम हॉलैंड को इंडिया से प्यार हो गया है। टॉम ने हाल ही में दिए एक इंटरव्यू में कहा कि इंडिया विजिट करना उनके लिए ट्रिप ऑफ ए लाइफटाइम है। वो हमेशा से इंडिया विजिट करना चाहते थे। इसके साथ ही टॉम ने बताया कि उन्होंने हाल ही में राजामौली की फिल्म ‘आरआरआर’ देखी और उन्हें यह बहुत पसंद आई। टॉम बीते 1 अप्रैल को नीता मुकेश अंबानी कल्चरल सेंटर के लॉन्च पर मुंबई आए थे।
फिर से विजिट करने के लिए एक्साइटेड हूं
जूम को दिए एक इंटरव्यू में टॉम ने कहा, 'यह एक ऐसी ट्रिप थी जो मुझे जीवनभर याद रहेगी। मैं हमेशा से इंडिया विजिट करना चाहता था और मैं फिर से इंडिया विजिट करने के लिए एक्साइटेड हूं। हमने वहां बहुत ही शानदार वक्त बिताया, कुछ गजब लोगों से मिले और कमाल का फूड एंजॉय किया।'
बेहद पसंद आई ‘आरआरआर’
टॉम यहां अपनी 'स्पाइरमैन' फिल्म की को-स्टार ज़ैंडेया के साथ आए थे। उन्होंने कहा, 'हमें वहां अंबानी कल्चरल सेंटर देखने का मौका मिला, जहां हमने इंडियन कल्चर को और करीब से जाना।' इसके साथ ही टॉम ने बताया कि उन्होंने हाल ही में राजामौली निर्देशित फिल्म 'आरआरआर' देखी है और यह उन्हें बहुत पसंद आई है।
1 अप्रैल को आए थे मुंबई
टॉम हॉलैंड और जैंडेया 1 अप्रैल को नीता मुकेश अंबानी कल्चरल सेंटर के लॉन्च पर मुंबई पहुंचे थे। पहले दिन दोनों एक्टर्स ने मुंबई में याॅट का लुत्फ भी उठाया था। टॉम और जैंडेया के अलावा इस लॉन्च इवेंट पर निक जोनस, गिगि हदीद और पैनोलोप क्रूज समेत कई इंटरनेशनल सेलेब्स पहुंचे थे।